এ ব্যাপারে প্রত্যক্ষদর্শী নিহত সেলিনার বড় ছেলে সেলিম বলেন, সে অটো চালিয়ে জীবিকা নির্বাহ করে। সে, মামা টুটুল, ছোট ভাই সিয়াম ও মা সেলিনা একই খাটে ঘুমে ছিল। হঠাৎ তাদের কক্ষের উপরের একচালা টিনের ওপর পানির ট্যাংকির একপাশের দেয়ার ধসে পড়ে। এসময় ট্যাংকির পানিও বেড়িয়ে আসে। এতে কক্ষটির চাল ভেঙ্গে দেয়ালের বড় ৩/৪টি অংশ পানি ঘুমন্তদের ওপরে পড়ে। এতে তার মায়ের মাথায়, কানে ও বুকে আঘাতপ্রাপ্ত হয় এবং ছোট ভাই সিয়াম পানির চাপ এবং দেয়ালের চাপায় ঘটনাস্থলেই নিহত হন। এ ঘটনায় তাদের ব্যবহৃত খাটটিও ভেঙ্গে মাটিতে মিশে যায়। তিনি আরো বলেন, তাদের কক্ষের দেয়াল ঘেঁসে টয়লেট। টয়লেটের ছাদের উপরে ইট ও বালু-সিমেন্ট দিয়ে নির্মাণ করে পানির ট্যাংকি। ভোররাতে ট্যাংকিটিতে মটর এর মাধ্যমে পানি তুলে ভর্তি করা হয়। ট্যাংকিটিতে আনুমানিক ৫ হাজার লিটার পানি ধারণ ক্ষমতা রয়েছে।